# Doctor Brants Narrenschiff/Von bösen Weibern

| « Von Bettlern | Sebastian Brant Doctor Brants Narrenschiff | Von Aberglauben » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[80v]
Mancher der ritt gern spat vnd fru$^o$ Künd er vor frowen kumen zu$^o$ Die lont dem esel seltten ru$^o$w
Inn myner vorred hab ich gton Eyn bzügniß / protestation Ich well der gu$^o$tten frowen nycht Mit arg gedencken jn mym gedycht
[81r]
Aber man würt bald von mir klagen
Solt ich nüt von den bo$^e$sen sagen Eyn frow / die gern von wißheyt ho$^e$rt Die würt nit licht jn schand verko$^e$rt Eyn gu$^o$t fro$^e$w / senfft des mannes zorn
Assuerus hat eyn eyd gschworn
Noch macht jn Hester weych vnd lynd Abygayl senfft Dauid gschwind Aber bo$^e$ß frowen / ga$^e$nt bo$^e$ß ra$^e$dt Als Ochosyas mu$^o$ter dett
Herodias jr dochter hyeß
Das man den to$^e$uffer ko$^e$pffen lyeß Salmon durch frowen ra$^e$tt verkert Wart / das er die abgo$^e$tter ert / Eyn frow ist worden bald eyn ha$^e$tz
Wann jnn sunst wol ist mit geschwa$^e$tz
Vnd lyplep / schna$^e$dern / tag vnd nacht Pyeris hat vil jungen gemacht Den ist gelüpt die zung so wol Das sie dick brennet wie eyn kol /
Diß klagt / diß klappert / diße lügt
Die richt vß / als das stübt vnd flügt / Die ander kyflet an dem bett Der eeman seltten fryd do hett Mu$^o$ß ho$^e$ren predig ouch gar offt
So manch barfu$^o$sser lygt vnd schlofft
Es zücht die stra$^e$bkatz mancher man Der doch das mer teyl noch mu$^o$ß lan Manch frow ist frum vnd bschyd genu$^o$g Vnd ist dem man alleyn zu$^o$ klu$^o$g
[82v]
Das sie nit von jm lyden mag
Das er sie ettwas ler / vnd sag / Gar dick eyn man jnn vnglück kunt Alleyn durch syner frowen mundt Als Amphyon zu$^o$ Teba gschach
Do er syn kind all sterben sach /
Wann frowen soltten reden vil Calphurnia kem bald jns spil / Eyn bo$^e$ß frow sta$^e$ts jr boßheyt eügt Die frow der Joseph dyent / das zeygt /
Kein gro$^e$ssern zorn man yenant spürt
Dann so eyn wibs bild zornig würt Die wu$^e$ttet / wie ein lo$^e$win stu$^o$dt Der man die jungen na$^e$man du$^o$t Oder ein ba$^e$rin / die do seigt
Meda das / vnd Progne zeygt /
Wann man die wißheyt gantz durch gründt Keyn bitterer krut vff erd man fyndt Dann frowen der hertz ist eyn garn Vnd strick / dar jn vil doren farn /
Durch dry ding würt die erd erschüt
Das vierd das mag sie tragen nitt / Eyn knecht der worden ist eyn her / Eyn narr der sich hat gefüllet ser Eyn nidesch bo$^e$ß vnd gifftig wib
Wer die verma$^e$hlet synem lib
Das vierd all früntschafft gantz verderbt Eyn dienstmagt die jr frowen erbt / Dry ding man nit erfüllen mag Das vierd schrygt sta$^e$ts / har zu$^o$ har trag
[83r]
Eyn frow / die hell / das ertrich
Das schluckt all wassers güsß jnn sich Das für spricht nyemer / ho$^e$r vff nu$^o$ Ich hab genu$^o$g / trag nym har zu$^o$ / Dry ding ich nit erkennen kan
Des vierden weiß ich gantz nütz von
Wann jn dem lufftt eyn Adler flücht Eyn schlang die vff eim velsen krücht Eyn schiff das mitten gat jm mer / Ein man der noch hat kyn desch ler /
Des glich der weg eynr frowen ist
Die sich zu$^o$m eebruch hat gerüst Die schleckt / vnd wüscht den mundt gar schon Vnd spricht / ich hab nüt bo$^e$ses gton Eym rynnend tach zu$^o$ winters frist
Ist glich ein frow die za$^e$nckisch ist
Hell / vnd va$^e$gtu$^e$fel hat genu$^o$g Wer mit eynr solchen züht jm pflu$^o$g / Vaschy hat vil nachkomen gelan Die wenig achten vff jr man /
Des wibs will ich geschwigen gar
Die zu$^o$ riehten eyn süpplin getar Als Poncia vnd Agrippina / Belides vnd Clytymnestra Die jr mann stochen an dem bett
Als Phereo syn hußfrow dett
Gar seltzen ist Lucrecia / Oder Cathonis porcia / Vppiger frowen fyndt man vil Dann Thais ist jn allem spil